Ufahamu
Language: Swahili | Genre: Exam

MSIBA WA KUJITAKIA HAUNA KILIO

Katika kitongoji kimoja, paliishi ghulamu mmoja kwa jina Karama, ghulamu huyu hakuwa amepata jiko. Karama hakufa moyo kwani alielewa dhahiri shahiri kuwa siku moja mola atamkidhia mahitaji yake inna, wahenga wakongamawe hawakutuchana nywele kwa mifupa ya ngisi walipoketi ukumbini sako kwa bako na kunena kuwa mcha Mungu si mtovu.

Mungu si Adhumani, Karama alifanikiwa kupata jiko na akauasi ukapera. Furaha mpwitompwito ilimpita sadirini laula ya kibogoyo aliyeota magego na masagego ya kutafunia nyama wakati wa hafla ya nyama choma.

Mkewe Karama alifanikiwa kupata pacha ambao walilandana kama shilingi kwa ya pili. Shangwe, nderemo, vifijo na behwabehwa vilitanda kote ungedhani ni wakristo. Waliojazibika kwa wingi wa roho mtakatifu. Watoto hawa waliwapendeza wengi. Chambilecho kipendacho moyo ni dawa.

Watoto hawa walikuwa wavulana. Kila walipoendelea na kuwa watu wazima, ndivyo walivyoanza kukosa mwelekeo. Wazazi wao waliwatunza kwa tunu na tamasha. Hawakung'amu kuwa siku moja wangewaletea msiba wa kujitakia ambao hauna kilio.

Wavulana hawa walianza kupotoka. Kila kukicha kwao kulikuwa na kesi. "Jana walimla kuku leo mbuzi.” Wazazi wao hawakusikia la muadhini wala ya mteka maji. Mstikitini, wao walidai kuwa adinasi waliwalilia ngoa wanao. Hawakuelewa fika maana ya methali iliyoradidiwa na walimu mara mzo kuwa ukicha mwana kulia mwisho utalia wewe.

Wavulana hawa waliona kuwa hawakuwa na makosa. Kumbe walijipalia makaa. Waliona kila kitu ni shwari hawakujua kuwa dunia ingewageuka. Walidhani dunia ni starehe lakini hawakung'amu kuwa huo ni uzuri wa mkakasi kumbe ndani yake kipande cha mti.

Majirani masaibu, wajomba na wengine walijaribu kuwaonya dhidi ya tabia yao mbaya lakini ng'o hawakusikia la muadhini wala ya mteka maji msikitini, waama, wahenga na wahenguzi hawakuturisha joho linalotupwaya pwaya kwa mipwayo ya kugwa walipoketi ukumbini sako kwa bako na kunena kuwa asiyesikia la wakuu husafiria majini kwa mtumbwi wa udongo wa mfinyanzi.

Kaski wahedi, dunia ilipoanuajoho lake jeusi tititi tayari kumkaribisha bwana Shamsi kushika usukani. Wavulana hawa walikuwa macho. Tamaa kama ya fisi iliwahadaa walitamani kula nyama. Basi bila kupoteza wakati kwani wasaa ni mbango si mjango. Wavulana wale walitoka shoti kuelekea kwa jirani ili kumnasa kondoo aliyekuwa kwenye Zeriba. Hawakujali lolote. Chambilecho asiyogopa ng'ombe ni yeye.

Walipofika, mbwa wa jirani aliama kubweka. Jirani aliposikia hivyo alielewa kuwa mbiu ya mgambo ikilia lazima kuna jambo. Alitoka shoti huku amebeba silaha zake mkononi tayari kupambana na adui. Chambilecho ushikwapo shikamana.

Wavulana hawa walipomuona walijaribu kununua pijo nambari miguu niponye lakini wapi. Jirani aliwanasa na kuanza kuwatia adabu. Walijaribu kuomba msamaha lakini wapi, jirani alitia masikio pamba chambilecho, dua ya kuku haimpati mwewe.